als_Latn dik_Latn sag_Latn
Pas 7 ditëve të lojërave olimpike dimërore të cilat po zhvillohen në Soci të Rusisë, Gjermania ka marrë kryesimin në renditjen e përgjithshme pas rrëmbimit të 7 medaljeve të arta, 2 të argjendit dhe 1 të bronzit. Skiatoret amerikane u konfirmuan edhe në Soci si më të mirët në disiplinën e Slopestyle meshkuj dhe femra. Jos Kristiense rrëmbeu medaljen e artë duke lëne pas Gus Keëorty dhe Nikolas Gopher. Ndërkohë vendasit konfirmohen më të mirët në patinazhin artistik duke marrë medaljen e artë dhe të argjendte. Medalja e dytë e artë për çiftin Tatiana Volosozhar dhe Maks Trankoi duke u shpallur çifti i parë në këto lojëra që rrëmbejnë dy të arta. Kjo ishte medalja e 13 e artë për Rusinë në olimpiada në disiplinën e patinazhit artistik medaljen e argjendtë e fitoi një tjetër çift rus, Ksenia Stolbova dhe Fedor Klimov, duke lënë në vendin e tretë gjermanët, Aliona Savcenko dhe Robin Zolkovni. Polakja Justyna Kovalcik triumfoi në garën e krosit klasik 10 km duke marrë medaljen e dytë të artë për vendin e saj. Një fitore e cilësuar si heroike për 31-vjeçaren e cila zuri vendin e parë pavarësisht një frakture në këmbë. Për Kovalcik medalje e 5 e artë në olimpiada duke u bërë sportistja polake me më shumë medalje në histori. Në renditjen e përgjithshme pas krahëve të Gjermanisë renditet Kanadaja me 4 ari po kaq argjendi dhe dy bronzi. Norvegjia është pozicionuar në vend të tretë, ka rrëmbyer më shumë medalje nga të gjithë 13, por 4 ari, 3 argjendi dhe 6 bronzi.
als_Latn